
Tikslinis kvietimas teikti paraiškas ankstyvosios karjeros etapų mokslininkų ir kitų tyrėjų mokslinių idėjų įgyvendinimui 
2026-2027 m. finansuoti

1. Vilniaus universitetas (toliau – Universitetas), siekdamas ugdyti ankstyvosios karjeros etapų Vilniaus universiteto mokslininkų ir kitų tyrėjų gebėjimus, o taip pat - aukšto tarptautinio lygio mokslinių tyrimų, eksperimentinės, socialinės, kultūrinės ir technologinės plėtros darbų, kuriuose dalyvautų visų pakopų studentai, vykdymo, skelbia tikslinį kvietimą teikti paraiškas ankstyvosios karjeros etapų (ne daugiau kaip 5 metai po daktaro laipsnio įgijimo) mokslininkų ir kitų tyrėjų mokslinėms idėjoms 2026-2027 m. įgyvendinti. Projektai finansuojami Mokslo skatinimo fondo (toliau – Fondas) lėšomis. Projektų paraiškos priimamos iki 2026 m. birželio 9 d.
2. Projektams, projektų vadovams ir projektų vykdytojams taikomi žemiau nurodyti reikalavimai:

	Reikalavimai projektams
	Projektas turi būti tarpdisciplininis (ne mažiau kaip 2 mokslo krypčių) ir vykdomas bendradarbiaujant ne mažiau kaip 2 Universiteto kamieninių akademinių padalinių tyrėjams. 

	
	Maksimali projektų trukmė: nuo 2026 m. rugsėjo 1 d. iki 2027 m. gruodžio 31 d.

	
	Projekto biudžetas: iki 8 000 Eur 2026 m.; iki 10 000 Eur 2027 m. (ilgalaikio turto įsigijimo, nuomos, nusidėvėjimo bei netiesioginės išlaidos nefinansuojamos)

	Reikalavimai projektų vadovams ir vykdytojams
	Projektų vadovais ir vykdytojais gali būti Universiteto jaunieji mokslininkai, mokslo laipsnį įgiję ne daugiau kaip prieš 5 metus iki kvietimo teikti paraiškas paskutinės dienos (į šį laikotarpį neįskaičiuojamos nėštumo ir gimdymo atostogos, taip pat tėvystės ar  motinystės atostogų laikotarpiai), taip pat doktorantūros studentai, magistrantai. 
Projektų vykdytojais gali būti ir bakalauro studijų studentai.
Projektų vadovais ir/ar vykdytojais negali būti patyrę mokslininkai.
Projektų vadovais negali būti Universiteto jaunieji mokslininkai, paraiškos pateikimo metu vadovaujantys/vadovavę išorinio (nacionalinio ir/ar tarptautinio) finansavimo mokslinių tyrimų ir eksperimentinės plėtros projektui.

	Kiti reikalavimai
	Projekto vadovas ir vykdytojai gali būti nurodyti tik vienoje konkursui teikiamoje paraiškoje.
Projekto vadovas ir vykdytojai gali dalyvauti tik viename finansuojamame 2025 m. ir 2026 m. metų kvietimų projekte.

	
	Finansuojamo projekto lėšos bus skirtos paraišką teikusiam Universiteto padaliniui.

	
	Padaliniai, bendradarbiaujantys projekte, vykdytojams suteikia reikiamą pagalbą administruojant projektą.



3. Projekto vadovų ir vykdytojų darbo užmokestis skaičiuojamas naudojant šiuos įkainius:
 
	Pareigybė
	Valandinis įkainis moksliniam darbui darbo sutartyje arba susitarime dėl papildomo darbo, kai projektas bus finansuotas (Eur/val.)
	Valandinis įkainis moksliniam darbui su darbdavio mokesčiais, reikalingas skaičiuoti projekto biudžetą (Eur/val.)

	Mokslo darbuotojas
	17,79
	18,10

	Jaunesnysis mokslo darbuotojas
	14,61
	14,87

	Specialistas, įgijęs aukštąjį išsilavinimą
	10,53
	10,72



4. Kitos galimos projektų išlaidos:
4.1.  Komandiruočių išlaidos;
4.2.  Išlaidos paslaugoms;
4.3.  Išlaidos trumpalaikiam turtui, prekėms.
5. Kvietimui pateiktos paraiškos vertinimo metu gali būti skirstomos į grupes atsižvelgiant į projektų vadovų patirtį:
5.1.  Jaunųjų mokslininkų, neįgijusių daktaro laipsnio (magistrantūros ir doktorantūros pakopų studijų studentai);
5.2.  Jaunųjų mokslininkų, mokslo laipsnį įgijusių ne anksčiau kaip prieš 5 metus iki kvietimo teikti paraiškas paskutinės dienos (į šį laikotarpį neįskaičiuojami nėštumo ir gimdymo atostogų, taip pat tėvystės ar motinystės atostogų laikotarpiai).
6. Projektų paraiškos teikiamos per Universiteto Dokumentų valdymo sistemą Avilys*. Kitais būdais pateiktos paraiškos nebus priimamos.
7. Projekto vadovas ir vykdytojai įdarbinami padalinyje, kuriame jie studijuoja arba dirba, jei projekto biudžeto sąmatoje suplanuotas darbo užmokestis.
8. Projektų vadovai ir vykdytojai, gavę finansavimą projektams iš Fondo lėšų gali teikti paraiškas dėl šių projektų (idėjų) finansavimo kitiems išoriniams finansavimo šaltiniams. 

*Jei projekto vadovas negali įkelti paraiškos į Dokumentų valdymo sistemą „Avilys“ (nėra VU darbuotojas), ją įkelti gali bet kuris kitas paraišką teikiančio padalinio darbuotojas. Tokiais atvejais projekto vadovas turi pasirašyti paraišką ranka ir į sistemą kelti dokumentą pdf formatu.
